《是岁二月丁未出郭予宗室昆季诸王往饯于城西之十里铺予因有诗留别其诗云》
明代·朱诚泳

亲藩叨守冒尊荣，敢为游观出斗城。赐浴温泉天子诏，弘开祖席友于情。

秦川日暖旌旗动，周道风和鼓角鸣。料得归来诗满卷，安排赓和答升平。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。